María Castro

Maria Castro Jato (Vigo, Pontevedra, 1981eko azaroaren 30a) aktorea, telebista aurkezlea, dantzaria eta gimnasta erritmiko ohia da.

 Bizitza 
12 urtez gimnasta izan zen gimnasia erritmikoko diziplinan (6 urtetik 18 urtera arte), Nelly Bouso Gasalla eta Eva Bouso Gasalla ahizpekin batera Galiziako txapelketa irabazi zuen. Lorpen handiena 1996. urtean Espainiako Klub eta Autonomien Txapelketan pilotako txapeldunordea izatea izan zen. Gero, Gorputz Hezkuntzako Magisteritzako Diplomatura eta Jarduera Fisikoen eta Kirolaren Zientzietako Lizentziatura lortu zituen Pontevedrako Hezkuntza eta Kirol Zientzien Fakultatean, Vigoko Unibertsitatean. 

Interpretazioan guztiz murgildu baino lehen, Gorputz Hezkuntzako irakasle lanetan jardun zuen denboraldi labur batez. Kazetaritza ikasi zuen. Prestakuntza osagarriari dagokionez, dantza garaikidea, ballet klasikoa, dantza modernoa, hip-hopa zein kabareta ikasi zituen. Interpretazio eta bikoizketa ikastaro batzuk ere egin zituen.

Ibilbidea

Ikus-entzunezko hedabide batean lan egin zuen lehen aldiz bere hiriko telebistan (Televigo), azafata jardun zuen. Aktore debuta egin zuen Paula Barreiro pertsonaia interpretatzen (aurretik Cristina Castañok interpretatua), Galiziako TVG kanal autonomikoaren Pratos combinados telesail arrakastatsuan. Bertan, Ernesto Chao, Mabel Rivera, Antonio Durán "Morris", Manuel Millán edo Xosé Manuel Olveira "Pico" telesailean bere aita izan zena ezagutu zituen. Handik aurrera, TVGko hainbat telesail eta saiotan hartu zuen parte aurkezle zein aktore lanetan. Antzerkian eta bikoizketako aktore lanetan ere jardun du, baita publizitatean eta modelo pase zein argazki saioetan. La Sextaren Espainiako eguneroko produkzioko lehen telesailean, SMSn, aktore gisa parte hartu zuen eta Lucia pertsonaiarena egin zuen. Telesail horretan, Espainiako zinema eta telebistako beste gazte promesa batzuekin egin zuen topo, hala nola Amaia Salamancarekin (geroago Sin tetas no hay paraíso telesailean harexekin bat egin zuen), Yon Gonzálezekin, Aroa Gimenorekin eta Mario Casasekin.

2008. urtean, estatu mailan eman zen ezagutzera, Sin tetas no hay paraíso izeneko telesailean Jessica pertsonaiari esker. Telecincok eman zuen telesail hori, eta 2007-2008 denboraldiko telebistako errebelazio saioa bihurtu zen, astero 4 milioi ikusletik gora eta % 23,4ko pantaila-kuota izan baitzuen. STNHPn, emakume erakargarri bat interpretatu zuen, arrakasta izateko gogoa zuena eta limurtzailea, nahi zuen guztia lortzeko gai zena, eta bere anbizioak noizbehinka prostituzioa praktikatzera eramaten zuena, bere behar ekonomikoak asetzeko eta ez zegokion estatus sozial batean mantentzeko. Berarekin batera, Amaia Salamanca, Miguel Ángel Silvestre, Cuca Escribano, Fernando Guillén Cuervo edo Armando del Río aritu ziren. Gainera, 2008. urtean Melocosen bideoklip berrian ere hartu zuen parte, "Fuiste tú" izenekoan, hain zuzen ere. Handik urtebetera Carlos Bauterekin kolaboratu zuen "Nada se compara a ti" abestiaren bideoklipean. 2009. urteko urriaren 16an, Ondas saria irabazi zuela iragarri ostean, aktoreak Público egunkariari aitortu zion: «Shock egoeran geratu nintzen jakin nuenean».María Castro, tras ganar el Ondas

2010 eta 2012 artean Mollie Ralston pertsonaia antzeztu zuen Agatha Christie britainiar idazlearen La ratonera lanean Madrilgo Victoria erregina Antzokian Gorka Otxoa, Leo Rivera, Paco Churruca, Aroa Gimeno, Alvaro Roig, Maribel Ripoll eta Guillermo Muñozekin batera. Kritikak mistoak izan ziren Maria Castrorentzat, «izua, larritasuna, gozotasuna, mesfidantza eta aktore gisa moldakortasuna aldarrikatzen duten beste emozio asko senti ditzakegu» eta «La Ratonera' antzezlanean lortzen du bere lanarekin maila gainditzea, baina, ezta gutxiagorik ere, interpretazio gogoangarria lortzea. Ibilbide luzea falta zaio, baina egia da izaera eta gogoa dituela eta bere figura ez dela oharkabean pasatzen eszenan.» María Castro Tierra de lobos telesailaren bi denboraldietan agertu zen Elena pertsonaia antzezten eta 2014. urtean bukatutako telesailaren hirugarren denboraldian eta azken denboraldian ere agertu zen. 2012. urteko irailaren 3an Interviu aldizkariaren azala izan zen, Kanarietako hondartza batean topless-ean agertu zeneanMaría Castro se enfrenta con altibajos a su primera obra teatralMaría Castro, clase magistral , Interviú

2013. urteko martxoan, Maria Castro aktorea Antena 3 telebista katean fitxatu zuen Vive cantando telesaileko protagonista izateko. Trini izan zen telesaileko protagonista, eta kateko prime timean eman zuten, nahiz eta Telecincok astearteetarako ere Tierra de lobos telesaileko hirugarren denboraldia programatu zuen, beraz bi kateetan batera egon zen, bi kateen lehian. 2015. urteko apirilean hasi zen emititzen Televisión Españolaren Seis hermanas telesaila, 1913. urteko Madrilen girotua, non María Castrok Francisca Silvaren papera egin zuen, Silva ahizpen artean abenturazaleena. 2015. urteko abenduan, Neox-en Neox Fan Confidential saioa aurkezten hasi zen, aktorea nola desmuntatzen zen erakusten zuena. 2016. urteko urriaren hasieran, Telecinco katean parte hartuko zuela iragarri zuten, besteak beste, Ruben Cortadarekin batera 2017. urtean estreinatu zen Ella es tu padre telesailean protagonista izateko. 2017 eta 2018. urtean Amar es para siempre eguerdi osteko eguneroko telesailaren zazpigarren denboraldiko protagonista izan zen, Natalia Medina / Ana López interpretatuz.María Castro Ficha por Antena 3 para protagonizar Vivo Cantando

 Bizitza pertsonala 
2013tik harremana izan ostean, 2018ko irailaren 15ean Jose Manuel Villalba aktorearekin ezkondu zen Pontevedra probintziako Baionako Paradorean.

2016. urteko martxoan iragarri zuen Mariak haurdun zegoela lehen aldiz. 2016ko ekainaren 22an jaio zen bere lehen alaba, Maia. 2020. urteko maiatzean berretsi zuen bigarren aldiz zegoela haurdun. Bigarren alaba, Olivia, 2020ko urriaren 1ean jaio zen. Bere hirugarren alaba, Emma, 2024ko apirilaren 9an jaio zen.María Castro presenta su embarazo sorpresa: “Estoy de cinco meses y es niña” , SemanaNuevos detalles del nacimiento de Maia, la primera hija de María Castro, el 28 de noviembre de 2017 su pareja José Manuel Villalba Le pide matrimonio en el programa de TV el hormiguero. Hola

 Filmografia 

 Telebistako serieak 
UrteaLanaPertsonaiaOharrak2001-2006Pratos combinadosPaula Barreiro154 kapitulu2002-2005Avenida de AméricaSara14 kapitulu2006-2007SMS, sin miedo a soñarLucía Jimeno185 kapitulu2006Los SerranoMaríakapitulu 1 Ellas y el sexo débilgonbidatuaO show dos TonechosMaría2007Rocío, casi madreMaría2008-2009Sin tetas no hay paraísoJessica del Río43 kapitulu2009Una bala para el ReyLauraTelesail txikia2010-2014Tierra de lobosElena Valdés42 kapitulu2013-2014Vive cantandoMaría Trinidad «Trini» Almagro López25 kapitulu2013SalaóSagrarioTelesail txikiaAídaLeticiakapitulu 1 2014Anna KareninaVarenkatelesail txikia2015-2017Seis hermanasFrancisca Silva381 kapitulu2017-2018Ella es tu padreCarmen Weiller13 kapitulu2018-2019Amar es para siempreAna López Rayos / Natalia Medina Alcázar255 kapitulu2022La que se avecinaCristinakapitulu 12022; 2025<i id="mwAQ0">Machos alfa</i>Eugenia6 kapitulu2023-presenteLa promesaPía Adarre? kapitulu

 Zinea 
UrteaIzenburuaPertsonaiaZuzendaria2003La vida manchaBegiraleaEnrique Urbizu2006Días azulesHilarriaMiguel Santesmases2009Los muertos van deprisaMariaAngel de la Cruz2013CombustiónJuliaDaniel Calparsoro2014Pancho, el perro millonarioLuisaTom Fernandez2016Las invasorasCIA agenteaVictor Conde201622 ángelesIsabel ZendalMiguel Bardem2018Memorias de un hombres en pijamatxoriaCarlos Ferfer2022Mama no enRedesAliziaDaniela FejermanEl juego de las llavesCrisVicente Villanueva

 Telebistako saioak 


 Sariak eta izendapenak 

 Ondas sariakMaría Castro gana el Premio Ondas 2009 
UrteaKategoriaFilmaEmaitza2009Espainiako fikzioko emakumezko antzezlerik onenaSin tetas no hay paraísoIrabazlea  

 Zilarrezko Fotogramak 
UrteaKategoriaFilmaEmaitza2013Telebistako emakumezko aktore onenaVive cantandoIzendatua2010Antzerkiko emakumezko aktore onenaLa ratoneraIzendatua2009Telebistako emakumezko aktore onenaSin tetas no hay paraísoIzendatua

 Urrezko TP Sariak 
UrteaKategoriaFilmaEmaitza2009Emakumezko aktore onenaSin tetas no hay paraísoIzendatua

 Mestre Mateo sariak 
UrteaKategoriaFilmaEmaitza2008Bigarren mailako emakumezko aktore onenaLos muertos van deprisaIzendatua2007Telebista komunikatzaile onenaArredemoIzendatua2005Bigarren mailako emakumezko aktore onenaPratoa conbinadosIzendatua

 Neox Fan Awards 
UrteaKategoriaFilmaEmaitza2014Zinemako emakumezko aktore onenaPancho, el perro millonarioIrabazlea  Telebistako emakumezko aktore onenaVive cantandoIzendatua2013Zinemako emakumezko aktore onenaCombustiónIzendatua

 Kapital sariak 
UrteaKategoriaTBko serieaEmaitza2014Telebistako emakumezko aktore onenaVive cantandoIrabazlea  María Castro, premio Kapital 2014

 Beste batzuk 

 2023an, Viguesa nabarmena .
 Baionako Urrezko Karabela Sariaren irabazlea.

 Erreferentziak 

 Kanpo estekak 



Kategoria:Vigoarrak
Kategoria:Aktoreak
Kategoria:Emakume aktoreak
Kategoria:Galiziako aktoreak
Kategoria:Espainiako aktoreak
Kategoria:Espainiako emakume aktoreak
Kategoria:Aurkezleak
Kategoria:Emakume aurkezleak
Kategoria:Telebista aurkezleak
Kategoria:Galiziako kirolariak
Kategoria:Emakume kirolariak
Kategoria:Gimnasta artistikoak
Kategoria:Emakume gimnasta artistikoak
Kategoria:Espainiako gimnasta artistikoak
Kategoria:Dantzariak
Kategoria:Emakume dantzariak